LidanRubinov/Halacha-QA huggingface dataset:
שאלה: ת עבור שעה נוספת כאשר השכר נקבע גלובלי: לרב השבוע ערכתי בביתי מסיבה פרטית, למסיבה הוזמנו זוג נגנים. כאשר הזמנתי את הנגנים הם קבעו את השכר עבור ערב. רק לאחר קביעת השכר הם שאלו עד מתי יימשך האירוע ועניתי להם שהחלק שלהם אמור להסתיים בשעה 20:00. בפועל מה שקרה שהחלק השני של הערב שבו הנגנים לא היו אמורים להשתתף, השתנה מעט והיינו צריכים את מערכת ההגברה של הנגנים - בהסכמתם, הם הסכימו להשאר עוד שעה (ללא נגינה) על מנת שנוכל להשתמש במערכת ההגברה, הבעיה הייתה שהשעה התארכה יותר ולאחר רבע שעה הם החילו להביע מורת רוח. הפסקנו את השימוש במערכת ההגברה והם התארגנו ליציאה.ז"א בפועל נשארו כשעה וחצי יותר ממה שתתכננו - כאשר שעה מתוך זה היה בהסכמתם. השאלה היא האם היה עלי להוסיף להם לשכר - עבור הזמן הנוסף, כאשר קביעת השכר הייתה גלובלית ולא לפי שעות. עלי לציין שהשכר מלכתכילה היה גבוהה מאד גם עבור ערב שלם ובוודאי עבור הזמן המקורי שתוכנן.
תשובה: אי אפשר לפסוק בדיני ממונות בלי לשמוע את שני הצדדים. אני כמובן קורא את המציאות רק דרך העיניים שלך, ומתוך נקודת הנחה זו אני עונה. יש היגיון בטענות לכל כיוון. על כן, בדרך כלל במצבים כאלה כל דיין יציע סוג של פשרה, שבה מצד אחד תפוצה התזמורת על הזמן הנוסף (וזאת ללא כל קשר לעובדה שהשכר מלכתחילה היה גבוה מאוד), ומאידך לא באופן מלא, בשל העובדה שהיא עצמה הסכימה לשעה הראשונה, ומדובר בתוספת של כחצי שעה. האם אפשר ללכת בדרך של פשרה ביניכם, בלי להיכנס לדין תורה?
שאלה: תשובה: אם ראיתי מראות אסורים אני מסתפק בלעשות תשובה רק בעולם הזה? אם אני מסתכל על נשים בחוף ואני עם כיפה וציצית עליי אני מחלל את שם ד?
תשובה: לאמתו של דבר איני מבין את השאלות. מה אתה יכול לעשות חוץ מתיקון ותשובה בעולם הזה? ולמה זה חשוב האם זה חילול השם או לא? למה לא פשוט להפסיק?
שאלה: עזרה: 1) הרב אני גדל במשפחה לא דתייה ששומרת שבת אבל יש לי בבית טלוויזיה ומחשב עם אינטרנט פתוח אני נופל בקלות לאתרים אסורים בבקשה תעזור לי מה אני יכול לעשות? 2)האם תינוק שנשבה יצטרך ליתן דין וחשבון על דברים שהוא לא ידע עליהם כמו: שמירת העיניים?
תשובה: כל כך הייתי רוצה לעזור לך. הבעיה היא שאני מכיר אך ורק דרך אחת, והיא קשה ולא פשוטה, אך כאמור היא היחידה שאני מכיר: הצעד הראשון שלך נעשה כבר על ידך - לרצות. הצעד השני הוא - להחליט. הצעד השלישי - לעשות. הצעד הרביעי - להחליט שאם נופלים, קמים שוב, ומנסים שוב. אני לא מכיר דרך אחרת. ובוודאי שאדם לא נידון על דברים שהוא לא היה יכול לדעת. כלל הוא ש"לפום צערא - אגרא", כלומר: לפי המאמץ שאדם משקיע הוא זוכה לשכר. כך צריך לבנות את האמון שלנו בדרך בה אנחנו הולכים. והרבה הרבה הצלחה
שאלה: לקיחת מוקצה בשבת לשימוש בחול: אני צריכה להחזיר כסף למישהי מהסניף, ואני יפגוש אותה רק בשבת. האם אני יכולה לשים את הכסף ביום שישי בתיק, ולקחת אותו איתי לסניף (מטבע של 10 ש"ח) ולהביא לה אותו במוצ"ש?
תשובה: ראשית, יישר כוח על הרצון להחזיר כסף, ולהקפיד על הלכות שבת. באופן כללי, אין לטלטל כסף בשבת לצורך מוצאי שבת, גם אם שמים אותו בתיק. אכן, לפעמים מתירים להכין תיק שיש בו גם דברים מותרים וגם אסורים (למשל יולדת שנוסעת ללדת, ומתירים לה בגלל שזה "בסיס לדבר האסור והמותר"), אבל זה לא המצב כאן, ועל כן אין לעשות זאת, אלא למצוא דרך אחרת להחזיר לה את הכסף.
שאלה: פרנסה: קוראים לי.ואני בת 24, אני מתחתנת באוקטובר ואחרי חלומות שחלמתי, וחלום חוזר כ-3 פעמים של חתול שנושך אותי ביד או ברגל ולא מרפה, וחלומות נוספים על חיות שמציקות לי, ביררתי עם רב דרך חבר רחוק והוא אמר שזה יצר הרע ועין הרע שלפני החתונה, והמליץ שאני אקח על עצמי משהו עכשיו ועוד שתי מצוות לאחר החתונה, וכמובן שעשיתי זאת. אך החלומות ממשיכים והמזל שלי מבחינת פרנסה לא מתקדם. אני הייתי כבר בהמון ראיונות עבודה ולא התקבלתי, וכל דבר שאני מנסה לעשות לא הולך לי, אני מאוד זקוקה לפרנסה לפני החתונה ואני מתפללת שוב ושוב לפני כל ריאיון ומגיעה ושוב נכשלת, מעבר לפרנסה שאני זקוקה לה אני מרגישה השפלה ואכזבה וחוסר בביטחון העצמי שמתדרדר מפעם לפעם, ושכולם אכן תומכים אבל מתאכזבים שאני לא מתקבלת כל פעם מחדש. מה עלי לעשות?!
תשובה: ראשית, שיהיו לך חיים מאושרים ונעימים, טהורים ושמחים. אנחנו מאוד רוצים לפענח את השדרים שהחלומות מוסרים לנו. הבעיה היא שאנחנו לא יודעים לעשות את זה. אף אדם בעולם. הנושא של החלומות הוא נושא מורכב מאוד במהותו, שכן הם כוללים גם הרבה דברים שאינם קשורים בכלל ל"שמיים"   פסיכולוגיה, חוויות שעברת במשך היום, התלבטויות פנימיות שלך וכדו. על כן, אני דווקא מציע מצד אחד להתעלם מהחלומות האלה, ולראות בהם משהו שנובע מהעולם הפנימי שלך. אם יש לך דרך להכיר את עצמך יותר טוב דרך החלומות   מה טוב, אולם אם לא   עזבי אותם. במקביל, הרעיון של לקבל על עצמך משהו לתיקון לפני החתונה הוא דבר נכון. את עכשיו מתקנת את העולם ועושה אותו טוב יותר, ובעזרת ד  תזכי כי גם חייך שלך יתוקנו, וגם הם ייעשו טובים יותר. והרבה שמחה
שאלה: כסף לשדכנית: שמי שירן, אני בת 25 ומתחתנת בע"ה עוד כמה חודשים עם בן זוגי שהכירה לי חברתי הטובה. הבנתי שעליי לקנות לה מתנה או לשלם לה סכום כסף על עניין השידוך. העניין הוא שהיא לא רוצה לקבל משהו גדול מדיי אלא משהו סמלי. האם יש הלכות מדוייקות יותר בנוגע לסדר גודל המתנה או הסכום שעלינו (הזוג) להביא לה כשדכנית? והאם יש משמעות לכך שהמתנה באה מהזוג או מאחד ההורים של בני הזוג?
תשובה: אלו בשורות מצוינות. זכו להקים בית שמח, בריא, קדוש וטהור בישראל. יש חשיבות לשלם לשדכנית, וזאת משתי סיבות. האחת   היא עשתה למענך משהו גדול מאוד, וראוי לשלם עליו. השנייה   צריך לעודד את החברים והחברות שלנו לסייע בשידוך לכולם, ולתמרץ את הדבר, ות הוא אחד התמריצים. זה לא הופך את המעשה ל"לא לשמה", ות ראוי עשוי להביא לעוד זוגות בישראל. אין הלכות מדויקות, וזה גם לא חשוב ממי זה בא   לעתים זה בא מהזוג, לפעמים מההורים וכדו. מה אני מציע לעשות? מציע לומר לה שחשוב שהיא תקבל גם בגלל הסיבה השניה, ואם היא תסכים   מה טוב. אם לא   אז עשו כרצונה, וקנו לה משהו סמלי שמביע הרבה. האם את יכולה ללכת בדרך זו?
שאלה: שידוכים: אני רואה באתר שלכם שיחות על שידוכים אבל לא ראיתי שאפשר לפינות למישהו או להירשם אצלכם כדי שתעזרו לימצוא שידוך. הייתי מבקשת לדעת למי ואיך ליפנות בנושא זה. אילנה.
תשובה: ב"ה, ישנם אתרים שעוסקים בזה, שליש גן עדן. שושבינים. כאן באתר כיפה בפורום לא כלה דרכנו תוכלי למצא חברים לשיח. דני ארגמן
שאלה: סקרנות: רציתי לדעת מה העונש של אדם שמקיים יחסי מין עם אישה שסתם פגש? והאם זה גם בגדר ייהרג ואל יעבור? ומה הדין אם עשה תשובה?
תשובה: אסור לאדם לקיים יחסי אישות עם אישה שאינה אשתו. ברוב המצבים זה אכן ייהרג ואל יעבור. ותשובה - צריך לעשות. תשובה גדולה. חזקה.
שאלה: הכשרים על בשר ועוף: האם יש עניין להעדיף את ההשגחה של בד"ץ העדה החרדית או יורה דעה (של הרב מחפוד) בבשר ועופות על פני בד"ץ בית יוסף?
תשובה: לכל אחד מההכשרים שיש היום על עוף יש דגשים והידורים שונים. לכן איני יכול לענות באופן ברור, כולם רמה גבוהה של כשרות.
שאלה: יונתן או יהונתן?: אנו מתלבטים לגבי השם לבננו, שאמור להיוולד בעז"ה בקרוב מאד- יונתן או יהונתן. מה המשמעויות של שני השמות, מה מקור ההבדל בשם והאם יש המלצה מה עדיף? אלי
תשובה: אלי וברכות ללידה הקרובה. משמעות השם הוא : ה  נתן. מבחינה עקרונית אין הבדל בין שתי הצורות במשמעות השם. שתי הצורות מופיעות בתנ"ך. איני יודע מהו מקור ההבדל ומתי משתמשים בכל צורה. לפי זה, העדיפות של השם תלויה בהרגשתכם, ולאיזה שם אתם מתחברים יותר.
שאלה: תפילין שנפלו: היום בשחרית תפילין של הראש שלי נשמטו מידי ונפלו. האם עלי לעשות משהו?
תשובה: עיין
שאלה: גניזת קמע: אימי לפני מספר שנים הזמינה עבורי עבורי קמע מקבליסט, הקמע נמצא בחדר השינה שלי. אני לא יודעת אם הקמע הוא טוב או לא טוב עבור, ובעקבות הספק הייתי רוצה להרחיקו מהבית, איך עושים זאת, האם זה יכול להזיק לי אם אוציא אותו? כיצד גונזים קמע? אשמח למענה.
תשובה: ב"ה, אם יש בו שמוק קדושים תניחי אותו בגניזה. אין לך מה לחשוש, רק תתחזקי בעבודת ה  במה שצריך חיזוק. דני ארגמן
שאלה: קניית מוצרים כשרים בחנות לא כשרה: האם ישנה בעיה בקניית מוצרים כשרים בחנות שמוכרת טרף (למשל בחו"ל)? והאם צריך לנהוג לנגב את האריזות לפני ההכנסה למטבח שמא נגע טרף בהן.
תשובה: בחו"ל: אין בעיה ברכישת מוצרים כשרים מחנות המוכרת טרף. גם אם אריזת הכשר נגעה על המדף באריזת הטרף, אין צורך לעשות דבר. בארץ: למה לחזק ידי אלו שמוכרים טרף, אם ניתן בקלות לקנות מוצרים כשרים במקום שמוכר אך ורק כשר? יאכלו ענווים וישבעו. (התשובה ניתנה מהרב יהודה ישרים) רבני ורבניות בית הלל עונים לשו"ת גם בפייסבוק -
שאלה: כישופים: היי, זאת שאלה קצת מוזרה.אבל רציתי לדעת האם כשפים עובדים? יש לי חברה שעשתה כישוף מהאינטרנט, כישוף אהבה על אדם שהיא אוהבת. מטרת הכישוף היתה שהוא יאוהב אותה ושהקשר שלהם לא יסתייים. הכישוף נעשה לפני כמעט שנתיים ומאז הקשר בניהם לא נגמר, כל פעם מחדש הם מנתקים קשר ומשום מקום מחדשים אותו (לא קשר של ידידות, קשר של אהבה). בתקופה האחרונה היא חזרה להיות בקשר עם אותו אדם, וכמו תמיד זה נגמר לא טוב לשניהם אבל עדיין שניהם יודעים שזה לא נגמר לתמיד והם מתישהו יהיו ביחד. רציתי לדעת האם יש מצב שכל זה קרה מכישוף טיפשי מהאינטרנט והאם קיימים בכלל כישופים?
תשובה: איננו מאמינים בכשפים ובכוחות טומאה שכאלו. העולם פועל באמצעות בחירתנו הטובה ובהשגחתו של הקב"ה. אביאל
שאלה: סבא שלי נפטר וקשה לי: סבא שלי נפטר לפני חודשיים. קשה לי!פשוט קשה לי! קשה לי בהכל ולא מבינים את זה אנשים. איך אני יכולה להתגבר על הגעגוע??
תשובה: את כותבת שסבא שלך נפטר, ואנחנו מבינים שהגעגועים קשים מנשוא. אנחנו מבינים אותך לגמרי כאשר נפטר אדם אהוב אנחנו עומדים מול המוות, נבוכים, מבולבלים, המומים וזה טבעי ומובן לגמרי את כותבת ש אנשים לא מבינים, ובאמת, לצערינו הרב, רבים כאלו שלא חוו אבל מימיהם, לא מבינים מהו געגוע, מהו כאב, מהי אבלות. איך מתגברים על הגעגוע? קודם כל, צריך לזכור, שהעיקר באדם היא הנשמה שלו, המהות הרוחנית שלו, והמהות הרוחנית הזו לא נעלמה. להפך היא ממשיכה לחיות בתוכך. כל פעם שאת הולכת בדרכו, שאת נושאת את זכרו, את ממשיכה את החיים שלו במובן מסוים. דבר שני, חשוב לשוחח על זה, לדבר על זה. יש אנשים שלא מבינים, אבל יש ודאי אנשים שמקשיבים לך - אולי הורים, אולי מחנכת או יועצת, אולי חברה טובה ומעבר לזה, לפעמים פשוט לוקח זמן עד שחוזרים למסלול, עד שלומדים לחיות ביחד עם הגעגוע והכאב חזקי ואמצי, ויהי רצון שלא תדעי עוד צער טוביה tsbias1 gmail.com
שאלה: אבא גוי שבא לביקור בארץ: לכבוד הרב נולדתי בחו"ל למשפחה לא יהודית ולפני כמה שנים בגיל 19 התחלתי להתקרב ליהדות עקב מפגש שלי עם ישראלים בארצות הברית שבסופו החלטתי להתגייר ולעלות לארץ, היום אני חיה אורך חיים דתי וברוך השם לפני חצי שנה התחתנתי. חודש הבא אבא שלי רוצה לבוא לבקר אותי פעם ראשונה בארץ מתוך געגועים וגם אני מתגעגעת אליו כמובן אך בגלל שהוא לא יהודי הייתי רוצה לשאול מספר שאלות לגבי זמן האירוח שלו פה 1. סביר להניח שאבא שלי יביא לי כל מיני ממתקים מארצות הברית ובארצות הברית יש הרבה ממתקים כשרים בכשרות OU שהוא גוף הכשרות הכי מקובל שם, בתור אחת שמקפידה על כשרות מהדרין אני יכולה לאכול אוכל בכשרות OU? 2. מותר לי לגעת באבא שלי ולתת לו חיבוק ונשיקה? 3. מותר לי להיות בלי כיסוי ראש ליד אבא שלי? 4. האם יש בעיה שאבא שלי יעשה איתנו קידוש או שיש בכך בעיה בגלל שהוא לא יהודי? אשמח מאוד אם הרב יוכל לענות לי על 4 שאלות אלה.
תשובה: ב"ה, 1.איני בקי בענין זה 2.מותר 3.מותר רצוי שלא. 4.שהאוא יעשה את הקידוש - לא שייך (אולי לא זו שאלתך) שהוא יהיה נוכח בקידוש - אין בעיה. רק תקפידו על יין מפוסטר. ביין כזה אם הוא נגע בו יש מקילים. דני ארגמן 052-7710491
שאלה: שלושת השבועות: לרב אני כרדע נמצא בשליחות בפרו,דרום אמריקה. בעז"ה עוד חודש אני אסיים את השליחות ואני מעונינת להמשיך לטייל באיזור. הבעיה שזה יוצא בדיוק על שלושת השבועות. הייתי שמחה לדעת מה אסור לעשות בשלושת השבועות ובמה ניתן להקל. ב מראש.
תשובה: לשואל: אם מדובר על 3 שבועות שלפני חודש אב הרי שאין בהם איסורים שמגבילים רחצה וטיולים ואם תרצה ללמוד יותר על הפרטים תוכל לבדוק באתרים אשר סיכמו פסקי הלכות אשר אין מקומם במסגרת השאלות באתר זה הרב אריה שטרן ראש מכון הלכה ברורה
שאלה: הפסקות בין קריאת תהילים: שאלתי היא בנוסה הפסקה בקריאת תהילים נגיד שעכשיו אני קורא תהילים של יום ראשון והגעתי לאמצע ואז הלכתי לאכול לעשות שיעורי בית הלכתי לחבר וכו. ואז אני רוצה להמשיך בקריאת התהילים האם אני יכול פשוט להמשיך מאותה הנקודה שבה הפסקי וללא לקרוא שוב את יהי רצון או שאני צריך שוב לקרוא את יהי רצון ולהתחיל מההתחלה או לקרוא את יהי רצון ואז להמשיך מאותה הנקודה, איך זה הולך? מראש
תשובה: בס ד ישר כוח שאתה קורא תהילים. תמשיך מאיפה שהפסקת. הרב אביע ד סנדרס
שאלה: ספר תורה: למה ספרי תורה לא מנוקדים?
תשובה: לך. התורה (חמשת החומשים) נכתבה לראשונה על ידי משה רבנו, אחרי מעמד הר סיני ובמשך ארבעים שנות ההליכה במדבר עד מותו של משה, שהוא הארוע האחרון המתועד בתורה. את התורה כתב משה לפי הוראות מדוייקות של הקב"ה: ניסוח המילים, קביעת צורת הכתיבה, וכל מה שקשור אליה. לדוגמא: מילים הכתובות בכתיב מלא או חסר, אותיות גדולות מהרגיל או קטנות מהרגיל, אותיות הכתובות בתוך הטקסט בצורה "הפוכה", ובלי קשר, לכאורה עם הטקסט. השפה העברית הינה שפה שבה האותיות לבדן אינן מגלות את צליל ההגיה של האות (להבדיל משפות אחרות, כמו אנגלית, בה הצלילים מסומנים כחלק מהכתיבה, ע"י האותיות a,e,i,o,u) והצליל נמסר בעל פה, מרב לתלמיד, מאב לבנו, כחלק מן ה"תורה שבעל פה". גם הפיסוק: היכן מופיעה "נקודה" כי מסתיים משפט, היכן מופיע "פסיק", וכו - זה חלק מן התורה שבעל פה. הקב"ה רצה, כנראה, שיהיה ברור לכל אחד, שאין דרך להבין את התורה שבכתב בלי תורה שבעל פה. זו סיבה אחת, מדוע אין ניקוד בתורה. ושתי הערות: 1) הניקוד שאנו משתמשים בו היום, נקרא "הניקוד הטבריני", הוא הומצא בימי הביניים. נמצאו ספרי תורה מנוקדים כבר במאה העשירית לספירה. 2) למרות שקיומה של התורה שבעל פה ברור מעצם חוסר סימני הניקוד והפיסוק, הרי קמו תנועות במהלך ההיסטוריה, אשר לא רצו לקבל את התורה שבעל פה כאבן יסוד במסורת היהודית.
שאלה: הוספת שם שני:, קוראים הילה ואני בת 19. כבר כמה חודשים אני מסתובבת עם תחושה שאני מאוד רוצה להוסיף לשם שלי שם שני. המחשבות הגיעו אליי בעיקר כי נתקלתי באדם שאמר לי שיש בעיה כלשהי עם האותיות של השם שלי. האם יש בעיה כלשהי? וגם אם כן, האם יש בעיה להוסיף שם? מה הדבר כולל בתוכו?!
תשובה: להתעלם מכאלה דברים, ולהתמקד ביישור המידות, בתפילה ובמעשים טובים. שם אינו העיקר אלא האדם הוא העיקר, רק במקרים מאד יוצאי דופן יש צורך לשנות את השם או להוסיף עליו שם.
שאלה: דין רודף בגוי: לרב, אני מעוניין לדעת האם יש מקורות לשאלת הרודף את הגוי. כלומר, יהודי שרודף את הגוי להרגו, האם חל עליו דין רודף? חיפשתי מעט באינטרנט ולא מצאתי עיסוק בשאלה הזאת, בעיקר מעניין אותי אילו מקורות עוסקים בסוגיא.
תשובה: ככל הידוע לי אין מקורות קדומים מפורשים בנושא זה. ספר חסידים כותב "שמעון הרואה ראובן הרודף אחר גוי ואין הגוי רוצה להרע לראובן יתחבר שמעון עם הגוי", אבל לא ברור מדבריו למה הכוונה ב"יתחבר", והאם מותר להרוג את היהודי. לי נראה כדבר פשוט כי גם כיוון שדין לא תרצח חל גם על הריגת גוי (אלא שהעונש שונה), וכיוון שאפשר שבכלל דין רודף בנוי על זכות היסוד של הגוי לחיות - מותר להרוג גם את הרודף אחר גוי, כיוון שהוא הפקיר את דמו ברדיפה זו. אולם כיוון שמדובר בדיני נפשות - הנושא מחייב דיון רבני יותר רחב.
שאלה: חלום על באבא סאלי: לום, לפני מספר חודשים חלמתי לפנות בוקר על הבאבא סאלי, הוא היה לבוש לבן, כשתינוק בן זכר שלי על הידיים שלו והוא מוביל אותו לברית מילה. התינוק גם עטוף בלבן והוא בהיר. כשהוא לוקח את התינוק קצת קשה לו מהגיל והוא רועד ומניח את התינוק על כיסא וכמעט יושב עליו ואני או מישהו אחר לקח את התינוק, אחר כך התעוררתי מהחלום וגם קיבלתי הודעה בפלאפון להדליק נר לבאבא סאלי כי הייתה הילולה שלו יום הפטירה. אני נשואה ויש לי ב"ה שתי בנות. אני בת 29 מה מסמל החלום על צדיק כזה.
תשובה: חכמינו אמרו שהחלום אחר הפרשנות שאנו מעניקים לו, ולכן הם הדריכו אותנו להעניק פרשנות חיובית לחלומות וכך אנו נחווה אותם. על כן עליך לפרש את החלום בהתאם לעולמך האישי שאינו מוכר וידוע לי. החלום הזה יכול להתפרש שמחשבה טובה שצדיק גדול ילווה את הבן שלך בברית שלו עם הקב"ה. לעיתים רבות החלומות שלנו נובעים ממחשבות שחשבנו במהלך היום לכן ייתכן ואת שמעת במהלך היום שהיום הוא יום ההילולא של הבבא סאלי ועל כן חשבת עליו. ברכה והצלחה. ירון דוראני.
שאלה: לגבי מה שאמרתם לי אז: אתם אמרתם לי אז שלא להסתמך על מה שאמרתי (לכוון לקיים מצוות עשה מן התורה לשמוע בקול הנביא בתפילות)בגלל שאנשי הכנסת הגדולה היו 100 שנה אני לא אומר שטעיתם אבל ראיתי שהרמב"ם אמר ששמעון הצדיק היה התלמיד של עזרא הסופר(שהיו היה מהראשונים של אנשי הכנסת הגדולה ושמעון הצדיק מהאחרונה של אנשי הכנסת הגדולה)לכן חשבתי ששמעון הצדיק זכה להיות בתקופת הנביאים האחרונה שבכל זאת הוא היה אחד מתוך 120 אנשי הכנסת הגדולה לכן חשבתי שיתכן שגם הנביאים תיקנו את הברכות התפילות הקדושות וההבדלות כמו שהגמרא אומרת על אנשי הכנסת הגדולה ואני בטוח גם שהחכמים התייעצו עם הנביאים כמו שרב פלוני יתייעץ עם רב גדול ממנו במקרים מסויימים(ופה מדובר בתקנה לדורות אז כל שכן)אז יתכן שאני צודק ואפשר לכוון לקיים מצוות עשה מן התורה לשמוע בקול הנביא מה אתה חושב על מה שאמרתי?
תשובה: ב"ה, לשמוע בקול נביא זה הוראה לשעתו ולא תקנה קבועה לדורות. גם אם היו נביאים זה לא מצד נבואתם אלא מצד חכמתם, ובכלל לא צריך לחפש דרכים חדשות לעבודת ה. דני ארגמן
שאלה: לימוד תורה: רציתי לדעת אם זה ר ללמוד תורה לקרוא תהילים במיטה? בנוסף, קראתי בשולחן ערוך שהקם ממיטתו צריך ליטול ידיו, האם הכוונה לאחר שינה או אפילו במצב של מנוחה במיטה? דנית.
תשובה: ב"ה, צריך ללמוד תורה בכובד ראש ולא בשכיבה, אבל אם אדם נח מותר לו לקחת ספר קודש ולקרא. כלומר: ללמוד בשכיבה - לא כששוכב במנוחה - מותר לקחת ספר. נטילת ידים - רק אחרי שינה. דני ארגמן
שאלה: דחוף-טיול בשלושת השבועות: בס ד לכבוד הרב אני בכיתה י ב ואנו עושות טיול סוף שנהשהתאריך שלו הוא בתחילת שלושת השבועות ואנו לא הצלחנו להקדים את התאריך או לדחות אותו ובטיול אנו נעשה בעז ה מסלול וקייאקים. האם מותר לצאת לטיול כזה בשלושת השבועות? ו
תשובה: מותר
שאלה: אזכרה בראש חודש: לבן שלנו מציינים כבר 16 שנה את יום פטירתו בערב רואש חודש שבט. בשנה אנו לא יכולים לעלות לקבר בערב (1 1 2014). האם ניתן לדחות או לעלות בא בשבט? ב ריימונד
תשובה: מלכתחילה עדיף להמנע מעליה לקבר בראש חודש, שכן הדבר יגרום לכם צער רב ביום של שמחה. אך אם אין זמן אחר, מותר. על כל פנים, ביום האזכרה המקורי שלו תדליקו נר ותלמדו מעט לעלוי נשמתו, וגם אימרו קדיש
שאלה: ברכת המזון: רציתי לדעת לגבי ברכת המזון, האם כאשר סיימתי לאכול, ועברה בערך שעה וחצי, אני לא יכולה לברך ברכת המזון? מה הדין אם כן? ומה הדין לגבי עזיבת המקום שאכלתי בו? והמשך יום מבורך!
תשובה: יש לברך ברכת המזון במקום בו אוכלים, ובזמן שעדיין הגוף מרגיש ונהנה מן האוכל. חכמים קבעו ששיעור הזמן שבו הגוף עדיין נהנה ומרגיש את האוכל, הינו 72 דקות. אם עבר יותר מן הזמן הזה, הפסדת את מצוות ברכת המזון. אם תברכי בכל זאת, הרי שתהיה זו ברכה לבטלה. ולגבי המקום- אם עזבת את המקום מתוך ידיעה שאת צריכה לברך בו, אבל החלטת ש"לא נורא", אברך במקום אחר, אינך יכולה לברך במקום אחר, את חייבת לחזור למקום בו אכלת. אם עזבת את המקום בו אכלת מתוך שכחה שעלייך לברך שם ברכת המזון, את יכולה לברך במקום בו נזכרת.
שאלה: ברכת זכרון: אני תלמידת תיכון ולפעמים אני מתקשה לזכור את החומר במקצועות רבי מלל. שאלתי היא האם יש איזו תפילה לזיכרון ו או כמה פרקי תהלים שאני אוכל לומר לפני המבחן שיוכלו לעזור לי לזכור את החומר במהלך המבחן? ואם אין ברכה כזאת, האם מותר לי להמציא ברכה משלי (אפילו ללא שם ק )? שיר
תשובה: לך. התפילה שאת תתפללי, בסגנון שלך, ואת הבקשות שלך, היא התפילה הטובה ביותר, ומותר לך להזכיר את שם ה  בתפילה זו. מאחל לך הצלחה גדולה.
שאלה: הכשרת בלנדר: קיבלתי בלנדר יד שנייה אני לא יודע מה עבר עליו. לא ידוע מה נטחן בבלנדר. איך ניתן להכשיר את המכשיר עפ"י הספרדים. הקערה מפלסטיק יש שם סכינים המכסה מפלסטיק וחלקו גומי. אריאל.
תשובה: מתכת, גומי ופלסטיק אפשר להגעיל (להכניס לכלי שיש בו מים רותחים מבעבעים). יש להמתין 24 שעות משימוש אחרון ואז להגעיל את כל החלקים שנוגעים במזון. עיין
שאלה: בושם בשבת: האם מותר לשים בושם בשבת?
תשובה: מותר לבשם את הגוף בשבת (שמירת שבת כהלכתה, פרק י"ד סעיף ל"ב) אסור לבשם בגדים בשבת.
שאלה: פרשה לעליה לתורה: נולדתי באוגוסט 12 2000. אולם בגין סיבות שונות, אני מתכנן לחגוג את הבר מצווה שלי ביום חמישי של השבוע האחרון של אוגוסט 2013. איזו פרשה אני צריך ללמוד לקראת העליה לתורה בשבוע האחרון של אוגוסט? דביר
תשובה: שבוע טוב! השבת האחרונה של חודש אוגוסט הינה שבת "ניצבים"- "וילך" (קוראים בה שתי פרשות יחד). אם תעלה לתורה ביום חמישי שלפניה (29 באוגוסט) תצטרך לקרוא את הפסוקים הראשונים של פרשת "ניצבים" הנמצאת לקראת סוף חומש "דברים". שיהיה בהצלחה, ובמזל טוב.
שאלה: שינוי גוף הבוחר לרבנות: לכבוד הרב! הייתי רוצה לשאול את דעת הרב בעניין חוק שטרן. שמעתי היום את הדיון בכנסת ובאמת יש צדדים תורניים לכאן ולכאן. מחד אנו רוצים לשמור על צביון דתי כלשהו לרבנות ולא ניתן לפתוח פתח לרפורמים להיכנס. וגם ח"כ גפני ציטט את הרב קוק שאמר לא לשנות את המתכונת של גוף הבוחר. מאידך, ברור שצריך ריענון במוסד הרבנות הראשית, וחייבים להחזיר את האמון ברבנים וביהדות. אשמח לשמוע את דעת הרב.
תשובה: א. נושא הרכב הגוף הבוחר הוא נושא שמתקיים בו דיון מהיום הראשון של קיומה של הרבנות הראשית. לאורך כל התקופות הדיונים היו בעוצמות גדולות מאוד, ואפילו הרב קוק ניהל מלחמות משמעותיות מאוד לעיצוב הגוף הבוחר. ב. כפי שכתבת, יש היגיון בכל אחד מהצדדים, ולא שמעתי טענה שאינה הגיונית, זולת אלה הטוענים שכל האמת נמצאת בצד שלהם. יש היגיון לטעון כי הציבור הוא זה שבוחר את הרב שלו, וכך צריך להיות, שכן הוא ממנה על עצמו את הרב שלו  יש היגיון בטיעון כי בשל העובדה שמדובר גם בנושא "מקצועי" - מי שצריך לבחור את הרב הראשי הוא הגוף שמבין בתחומים ה"מקצועיים" של הרבנים  יש היגיון בטיעון כי כיוון שהרב הראשי אמור להיות אוטוריטה מסוימת (גם היום!!) כלפי תחומים שונים של הרבנות - הוא צריך להיבחר על ידי אלה שמקבלים אותו עליהם, ועוד ועוד. כל הטיעונים הגיוניים, כאמור מלבד אלה המשוכנעים שכל האמת נמצאת אצלם בלבד, והסבורים כי רק הם ושכמותם צריכים לבחור את הרב הראשי. ג. על כן, הדבר הנכון ביותר הוא לאזן בין הטיעונים השונים. קשה לנסח היכן עובר הקו בדיוק, אולם הגיוני מאוד שבגוף הבוחר יהיו הרבה רבנים, נציגי ציבור, נציגי ממשל, משקל יותר גדול לציבור שמקבל את הרב עליו וכדו. ד. המצב היום ראה לי לא מאוזן ולו רק בשל העובדה שאין בו נשים, על אף העובדה שהרב הראשי משמעותי לנשים יותר מלגברים (בתפקידו כראש אבות בתי הדין). יש עוד דברים התובעים שינוי. על כן, נכון יהיה לשנות מעט את הגוף הבוחר ולהביא לאיזון גדול יותר בין הצדדים השונים של האמת. ה. אולם את השינוי צריך לעשות לאחר בחירת הרב הראשי הבא, וזאת כדי שהדיון יהיה נקי מהשאלה הפרסונלית. מה שאני רואה במחלוקת היום הוא זהות גמורה בין התומכים ברב זה או באחר ובין עמדתם ביחס לגוף הבוחר. אם הם תומכים ברב סתיו הי"ו - הם בעד השינוי, ואם הם מתנגדים לו - הם נגד. עובדה זו מלמדת שהדיון אינו דיון נקי, אלא נגוע. במקום בו יש דיון נגוע - אי אפשר לקיים דיון אמיתי. הדבר נכון ביחס לכל חוק פרסונלי, ביחס לחוק לאישור מועמדות מעל גיל 70 וביחס ל"חוק (הרב) עמאר". ו. רבנות ראשית צריכה להיבחר בתהליך המקרין יושרה מוחלטת, גם אם הוא תהליך פוליטי. זה ניתן. אין כל בעיה בכך שיש מתמודדים שונים, ושאלה תומכים ברב פלוני ואלה תומכים ברב אלמוני. כך זה היה מאז ומתמיד, וזה טבעם של בחירות אנושיות. אולם לו זכינו הדבר היה נעשה בנקיות, ולא בשני דברים חמורים שמתרחשים עתה. ז. הדבר הראשון הוא קמפיין נגיטיבי, השולל את הלגיטימיות של מועמד. הדבר השני הוא רתימת השאלה החוקית לצורך פרסונלי. שני הדברים האלה גם ממעיטים את קרנה של הרבנות. כולם צריכים לחשוב גם על היום שאחרי- מה יהיה מעמדו של רב שנבחר ב"קומבינה" ושינוי חקיקה פרסנוליים, ומה יהיה מעמדו של רב שנבחר לאחר שהכפיש או הוכפש או שתומכיו עשו כן. כבוד הרבנות צריך להיות לנגד עינינו. ח. על כן, אני מתנגד לכל שינויי החקיקה עתה, ואדרבא - יום אחרי הבחירות, יש לקבוע את הכללים הצודקים לפעם הבאה, ואם תשאל אותי אז לגבי עמדותיי על החוקים השונים - אשמח לענות.
שאלה: אשר יצר: האם חייב לברך "אשר יצר" עם ידיים רטובות?
תשובה: לך הדרך הנכונה היא לברך  אשר יצר  לאחר ניגוב הידים דוד לוי
שאלה: תפילין: ערב טוב.בני יחגוג השנה בר מיצווה.ברשותינו תפילין של הסבא זל.שנפטר לפני שלוש שנים.התפילין נקנו מספר שנים מועט לפני פטירתו.האם יש זכות שהנכד יניח את התפילין של הסבא או עדיף לקנות חדשים.כמובן שנשלח לבדיקה ולשיפוץ אם צריך לפני הבר מצווה
תשובה: לכם ומזל טוב זה תלוי בהרגשת הילד - תשאלו אותו מה הוא מעדיף ותעשו לפי זה דוד לוי 098987548
שאלה: מותר לעשות דברים שאינם קשורים לשעור: הרב. תלמיד נמצא בכיתה ויש חובת נוכחות בשיעור. השיעור אינו מעניין אותו כלל (ואפילו משעמם להגדרתו.). האם מותר לתלמיד לעשות כל מיני דברים שאינם קשורים לשיעור כשהוא אינו מפריע למורה? ובאותו עניין כשמדובר על סטודנט ומרצה?
תשובה: אם הקביעה "לא מפריע למורה" מקובלת גם על המורה, ודאי שאין בכך כל בעיה.
שאלה: חלאקה: לפני כמה שבועות ראיתי באחד העלונים לשבת שהרב מורדכי אליהו זצ ל היה נוהג לקיים את החלאקה בגיל שנה ועשר האם זה נכון? ואם כן אשמח לשמוע את הסיבה לגיל זה בשונה מגיל 3 ואת המקור מראש מאיר אשלג
תשובה: לך 1. אינני אחראי למה שכל אחד כותב בכל עיתון. ובכל מקרה לא לומדים מ מעשה רב  בלי לברר אותו איתו לעומק 2. אין כמעט מקור למנהג ה חלאקה. ואם יש אז אותו מקור מדבר גם על גיל שנתיים. זה מנהג שמתפתח לאחרונה מסיבות שלא ברורות לי. 3. חשוב שהילד לא יצטער בגידול שערו ולכן לפעמים שנה ועשרה חודשים זה כמו שנתיים. כל אחד ינהג כרצונו ואתה יכול לשאול את הרבנית בן אליהו שליט"א, אשת הרב - מה הם נהגו לגבי שלושת בניהם - היא בודאי תשמח לספר. דוד לוי 098987548
שאלה: תלמוד בבלי, מסכת כתובות, דף י, עמוד ב: התחלתי לקרוא בגמרא לאחרונה ונתקלתי בחלק ממש. אין מילים תלמוד בבלי, מסכת כתובות, דף י, עמוד ב הבא נראה: "ההוא דאתא לקמיה דרבן גמליאל ב"ר אמר ליה רבי בעלתי ולא מצאתי דם אמרה ליה רבי עדיין בתולה אני אמר להן הביאו לי שתי שפחות אחת בתולה ואחת בעולה הביאו לו והושיבן על פי חבית של יין בעולה ריחה נודף בתולה אין ריחה נודף אף זו הושיבה ולא היה ריחה נודף אמר לו לך זכה במקחך ונבדוק מעיקרא בגווה גמרא הוה שמיע ליה מעשה לא הוה חזי וסבר דלמא לא קים ליה בגווה דמלתא שפיר ולאו אורח ארעא לזלזולי בבנות ישראל" כתלמיד הנדסה כימית באוניברסיטה שמבין דבר או שניים באנטומיה אני יכול לומר לך בפירוש שככה גוף האדם לא פועל. תוכל לומר לי את הפירוש לחלק הזה כדי שאחכים טיפה. ויום טוב
תשובה: לשואל: אין לשאלה זו חשיבות כי גם כך לא משתמשים בבדיקות אלו ובאשר לנאמר בגמרא אין לנו יכולת להסביר ואולי הטבעים היו שונים אז. הרב אריה שטרן ראש מכון הלכה ברורה
שאלה: חברה: לכבוד הרב אני עובדת במכון פרטי להוראה מתקנת ומלמדת בשיעורים פרטניים גם נערים בגיל ההתבגרות. בד"כ הילדים שמגיעים אלינו הם מבתים דתיים ורבים מהם מגיעים כלי שבור, חסרי ביטחון לחלוטין לאחר שנחלו אינסוף אכזבות. אחד התלמידים שאני מלמדת הוא ממש בדיכאון יאוש ועצבות מהחיים, יוצא לי לשוחח עימו הרבה על כך ואני מנסה לשכנע אותו לקבל עזרה מקצועית, המנהל שלי יעץ לי להציע לו לחפש קשר זוגי כי זה יכול להרים אותו. גם אני חשבתי שזה יכול לעזור לו (יש לו קושי רציני עם חברים) אולם אני לא מסוגלת לקחת דבר כזה על כתפיי, ברור לי שהוא לא ישמור נגיעה ולא הייתי רוצה שחו"ש לילד שלי תהיה חברה בגיל 16. לדעת המנהל שלי המטרה של העלאת הבטחון העצמי של הילד והפיכתו משבר כלי לכלי- מקדשת את האמצעים וזה מותר. מה דעת ההלכה על כך? - א.
תשובה: ב"ה, אי אפשר לרפא אדם על ידי איסורים, צריך למצא דרכים אחרות. דני ארגמן 052-7710491